Hr Ilmar Tamm

Kaitseliit

Toompea 8 28.03.2024

10130 Tallinn

Töövõtulepingu muudatusettepanek

Vastavalt Kaitseliidu ja SilkRoad OÜ vahel sõlmitud töövõtulepingule nr K-0-38/23/27554LP on Rutja kinnistule rajatava piirdeaia ehitustööde teostamise tähtajaks 31.03.2024.

Tulenevalt märtsi kuus Rutja Õppeväljaku kinnistul valitsenud halbadest ilmastikuoludest ei olnud võimalik alustada ehitustöödega planeeritud ajagraafikus kuu esimesel poolel. Tulenevalt piirkonna eripärast oli kinnistul erakordselt paks lumekiht, mille sulamine kulges vaevaliselt. Tehnikaga liikumine piirdeaia perimeetril ei olnud võimalik tulenevalt lumekihi paksusest.

Käesoleva muudatusettepaneku esitamise hetkeks on olukord kinnistul muutunud töö teostamist võimaldavaks ning piirdeaia perimeeter on kinnistule maha märgitud. Piirdeaia postide paigaldamise algus on planeeritud aprilli kuu esimesele nädalale. Piirdeaia postid on ladustatud kinnistule. Ehitustööde kestvuseks on kuni kolm nädalat.

Tulenevalt eelpool nimetatud põhjustest ei ole olnud võimalik teostada ehitustöid varasemalt kokku lepitud ajagraafikus ning sellest tulenevalt esitame ettepaneku määrata lepingu täitmise uueks lõpptähtajaks 30.04.2024. Palun Kaitseliidult mõistvat suhtumist lepingust tulenevate kohustuste täitmiseks. Kinnitan, et meie soov on täita kõik meie lepinguga võetud kohustused.

Muudatusettepanekuga ei kaasne mõju lepingu tasule ja muudele lepingu olulistele tingimustele.

Lugupidamisega

Jörgen Malts

Juhatuse liige

SilkRoad OÜ

*/allkirjastatud digitaalselt/*